Ɣef waya, tutlayt n tmaziɣt tɛedda-d ɣef kraḍt n tegnatin. Tagnit tamenzut, tettwaru s tfinaɣ, tis snat s taɛrabt; tis kraḍt s tlaṭinit i yesɛan ilugan n tira i tt-yerzan. Tira n tmaziɣt tesɛa azal meqqren deg usnerni n tutlayt, aladɣa imi d-telḥa aṭas s wudem n timawit. Maca di tallitagi taneggarut, ḥerrzen tutlayt s tira iwakken ur tettruḥu ara. Ssawḍen ɣer taggara ad fernen asekkil alaṭini. Dɣa, s usekkil-a i yebda uselmed n tmaziɣt deg yiɣerbazen seg 1995 ar tizi n wass-a, yis-s i yeshel ulmad ama i win iwumi tella d tutlayt tayemmat ama i win iwumi tella d tutlayt tis snat.